rejauldu/bengali-wikipedia huggingface dataset:
ডান|থাম্ব|আওনিওবো যেমন দেখা যায় কনজাকু গাজু জোকু হিয়াকি এ. আওনিওবো (এছাড়াও আও-নিওবো এবং আও ন্যোবো নামে পরিচিত) জাপানি পুরাণে একটি ইয়োকাই।   পৌরাণিক কাহিনী    আওনিওবো হলো নীলচর্মের ওগরের মতো এক আত্মা। একে দারিদ্র্য ও দুর্ভাগ্যের প্রতীক হিসেবে ধরা হয়। এটি প্রাচীন দরবারের সম্ভ্রান্ত এক মহিলার রূপ ধারণ করে। এটি পুরনো যুগের বেশ কিছু কিমোনো পরিধান করে থাকে, যেগুলি ছেঁড়াফাটা ও পোকায় ক্ষতিগ্রস্ত। প্রাচীন দরবারীর মতো এর মুখে কপালে আঁকা ভ্রু ও কালো দাঁত থাকে।  কিংবদন্তি অনুযায়ী, রাজসভার মহিলারা হলেন তারা, যারা কোনও যোগ্য স্বামীর সঙ্গে বিবাহ বন্ধনে আবদ্ধ না হওয়া পর্যন্ত সম্ভ্রান্ত পরিবারের সেবা করেন।  আওনিওবো পরিত্যক্ত বাড়িতে বাস করে। সেখানে এক সময় পতিত অভিজাত এবং ধ্বংসপ্রাপ্ত পরিবার বসবাস করত। তারা সারাদিন নিজের প্রসাধনী, চুল এবং সৌন্দর্য ঠিক করতে ব্যস্ত থাকে, যেন কোনো অতিথি আসবে। যদি কোনো অনাহূত ব্যক্তি সেখানে প্রবেশ করে, আওনিওবো তাকে গ্রাস করে এবং আবার অপেক্ষা করতে থাকে পরবর্তী আগন্তুকের জন্য।   জনপ্রিয় সংস্কৃতি    শুরিকেন সেন্তাই নিন্নিনারে, খলনায়ক আরিয়াক নো কাটা আওনিওবো অবলম্বনে নির্মিত।  পাওয়ার রেঞ্জার্স নিনজা স্টিল এ, তিনি "বাডোন্না" হিসাবে অভিযোজিত হন।   বাইরের লিঙ্ক    আওনিওবো এ Yokai.com  বিষয়শ্রেণী:নারী কিংবদন্তি প্রাণী বিষয়শ্রেণী:জাপানি ভাষার লেখা থাকা নিবন্ধ
পোড়াডাঙা হল্ট রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।  ইতিহাস ১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।  তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:মালদা রেলওয়ে বিভাগ
লালমোহন ঘোষ (ইংরেজি: Lalmohan Ghosh) (১৮৪৯ — ১৮ অক্টোবর, ১৯০৯) একজন বাঙালি ব্যারিস্টার ও রাজনীতিবিদ ছিলেন। তিনি ভারতের জাতীয় কংগ্রেস দলের ১৬ তম সভাপতির পদ অলংকৃত করেন।   প্রারম্ভিক জীবন  লালমোহন ঘোষ ১৮৪৯ সালে নদিয়া জেলার কৃষ্ণনগর শহরে জন্মগ্রহণ করেন। তার পিতার নাম ছিল রামলোচন ঘোষ। রামলোচন ঘোষ বিক্রমপুরের বর্তমানে মুন্সিগঞ্জ জেলার সিরাজদিখান উপজেলার বৈরাগদি গ্রামের বাসিন্দা ছিলেন।  কৃষ্ণনগর সরকারি কলেজ থেকে প্রথম বিভাগে প্রবেশিকা পরীক্ষায় পাশ করে লন্ডন চলে যান। বিলেত থেকে ব্যারিস্টারি পাশ করে কলকাতা উচ্চ আদালতে যোগদান করেন ১৮৭৩ সালে। তার দাদা মনমোহন ঘোষও ছিলেন খ্যাতনামা ব্যারিস্টার ও রাজনীতিবিদ।   রাজনীতি  ১৯০৩ সালের মাদ্রাজ অধিবেশনে লালমোহন ঘোষ ভারতীয় জাতীয় কংগ্রেস দলের সভাপতি নির্বাচিত হন। তার রাজনৈতিক চিন্তাভাবনা ছিল ভিক্টোরীয় আমলের গনতান্ত্রিক মানবতাবাদী ধরনের। পাশ্চাত্য সংস্কৃতি ও শিক্ষার পক্ষে মতদান করেন তিনি। ভারতীয়দের পাশ্চাত্য রীতিতে বাধ্যতামূলক প্রাথমিক শিক্ষাদানের দাবী তোলেন কংগ্রেস অধিবেশনে। তিনিই প্রথম উদারপন্থী ভারতীয় যিনি হাউস অফ কমন্সের নির্বাচনে প্রতিদ্বন্দ্বিতা করেন। সাহেবি ধারায় শিক্ষা, আইন ও ন্যায়ের ধারনায় ভারতবাসীকে শিক্ষিত করা, গণতান্ত্রিক চেতনা, শিল্প ও কাজের অধিকারের পক্ষে জোরালো সওয়াল করেন তিনি। বিশ্ববিদ্যালয় বিল, অফিসিয়াল সিক্রেট বিল মাদ্রাজ মিউনিসিপ্যালিটি বিল ইত্যাদির প্রতিবাদ করেন ওবভারতীয় ব্যবসা বাণিজ্যের ওপর ব্রিটিশ শোষননীতির ফলে দেশী শিল্পের সর্বনাশের কথা স্মরণ করিয়ে দেন। ২০ ডিসেম্বর, ১৮৯২ খ্রিষ্টাব্দে কলকাতার টাউন হলে তার প্রদত্ত বক্তৃতার ফলে ১৮৯৩ সালে ভারতীয় বিচারব্যবস্থায় জুরি প্রথার পূনপ্রবর্তন হয়।   মৃত্যু  ১৮ অক্টোবর, ১৯০৯ সালে কলকাতায় লালমোহন ঘোষের মৃত্যু হয়।   তথ্যসূত্র   বিষয়শ্রেণী:১৮৪৯-এ জন্ম বিষয়শ্রেণী:১৯০৯-এ মৃত্যু বিষয়শ্রেণী:ভারতীয় আইনজীবী বিষয়শ্রেণী:ভারতীয় রাজনীতিবিদ বিষয়শ্রেণী:নদিয়া জেলার ব্যক্তি বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী বিষয়শ্রেণী:বাঙালি রাজনীতিবিদ বিষয়শ্রেণী:বাঙালি হিন্দু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় জাতীয় কংগ্রেসের সভাপতি বিষয়শ্রেণী:কৃষ্ণনগরের ব্যক্তি
আত্মবোধ উপনিষদ (সংস্কৃত: आत्मबोध उपनिषत्) বা আত্মবোধোপনিষদ (সংস্কৃত: आत्मबिधोपनिषत्) হল ১০৮টি উপনিষদের মধ্যে একটি, যা সংস্কৃত ভাষায় লিখিত। এটি ঋগ্বেদের সাথে যুক্ত ১০টি উপনিষদের মধ্যে একটি। এটি একটি সামান্য বা বেদান্ত উপনিষদ।  আত্মবোধ উপনিষদ দেবতা বিষ্ণু (নারায়ণ) এর স্তোত্র দিয়ে শুরু হয়, কিন্তু মূলবিষয় আত্মবোধের উপর গুরুত্ব দেয়, যার অর্থ "অন্তঃস্থের জ্ঞানের অবস্থা"। পাঠ্যটি আরও "অন্তরস্থ ব্রহ্ম" (পরম বাস্তবতা) সম্পর্কে কথা বলে। প্রারম্ভিক প্রার্থনায় ব্রহ্মকে বিষ্ণুর সাথে চিহ্নিত করা হয়, পরে ব্রহ্মকে - যিনি হৃদয়-পদ্মে থাকেন -কে তার নিজস্ব পরিচয় দেওয়া হয় এবং প্রথম ব্যক্তির সাথে তার বিভিন্ন দিক ব্যাখ্যা করে।   তথ্যসূত্র    গ্রন্থপঞ্জি         বহিঃসংযোগ   Atmabodha Upanishad  in Sanskrit  বিষয়শ্রেণী:হিন্দু ধর্মগ্রন্থ বিষয়শ্রেণী:উপনিষদ্‌
২০১৬ এশিয়া কাপ বাছাইপর্ব ক্রিকেট প্রতিযোগিতা ১৯-২২ ফেব্রুয়ারি, ২০১৬ তারিখে বাংলাদেশে অনুষ্ঠিত টুয়েন্টি২০ আন্তর্জাতিক প্রতিযোগিতাবিশেষ। এ প্রতিযোগিতার মাধ্যমে একই মাসের শেষদিকে বাংলাদেশে অনুষ্ঠিত ২০১৬ সালের এশিয়া কাপের মূল পর্বে শীর্ষস্থানীয় দল খেলার সুযোগ পায়। রাউন্ড-রবিন পদ্ধতিতে আন্তর্জাতিক ক্রিকেট কাউন্সিলের টুয়েন্টি২০ আন্তর্জাতিকে মর্যাদা লাভকারী চারটি এশীয় দেশ অংশগ্রহণ করে। বিজয়ী সংযুক্ত আরব আমিরাত তিনটি খেলাতেই জয়লাভ করে স্বাগতিক বাংলাদেশ, ভারত, পাকিস্তান ও শ্রীলঙ্কার সাথে প্রতিদ্বন্দ্বিতায় অবতীর্ণ হয়।Peter Della Penna (4 November 2015). "Asia Cup T20 Qualifier scheduled for February" – ইএসপিএন ক্রিকইনফো (ইংরেজি ভাষায়)। সংগৃহীত ৫ নভেম্বর ২০১৫।   প্রেক্ষাপট  নভেম্বর, ২০১৫ সালে প্রতিযোগিতাটি সংযুক্ত আরব আমিরাতে অনুষ্ঠিত হবার কথা ছিল।http://www.cricbuzz.com/cricket-news/72877/asia-cup-2016-likely-to-be-played-in-uaePeter Della Penna (4 September 2015). "One Associate to feature in 2016 Asia Cup" – ইএসপিএন ক্রিকইনফো (ইংরেজি ভাষায়)। সংগৃহীত ৫ নভেম্বর ২০১৫। কিন্তু, সময়সূচী জটিলতার কারণে কয়েক মাস পিছিয়ে নেয়া হয় ও মূল প্রতিযোগিতার পূর্বে আয়োজনের সিদ্ধান্ত হয়। পূর্ববর্তী বছরগুলোয় সহযোগী সদস্য দলের অংশগ্রহণের বিষয়ে সুনির্দিষ্ট মানদণ্ড প্রণীত হয়নি। দলগুলো এসিসি ট্রফি (২০০৪, ২০০৮) অথবা, আমন্ত্রণের (২০১৪) মাধ্যমে অংশ নিতো।Paul Radley (4 January 2014). "Afghanistan cricket boosted with spot in the Asia Cup" – The National (ইংরেজি ভাষায়)। সংগৃহীত ৫ নভেম্বর ২০১৫। চারদলের মধ্যে ওমানের এশিয়া কাপে অভিষেক ঘটে।   দলসমূহ            দলীয় সদস্য       আসগর স্তানিকজাই (অধিঃ)  নুর আলী জাদরান  মোহাম্মাদ শেহজাদ  ওসমান গণি  মোহাম্মাদ নবী  করিম সাদিক  শফিকউল্লাহ  রশীদ খান  হামজা হোতাক  দৌলত জাদরান  শাপুর জাদরান  গুলবাদিন নায়েব  সামিউল্লাহ শেনওয়ারি  নাজিবুল্লাহ জাদরান  ইয়ামিন আহমদজাই  কোচ:  ইনজামাম-উল-হক তানভীর আফজাল (অধিঃ)  মার্ক চ্যাপম্যান (সহঃ অধিঃ)  হাসিব আমজাদ  নাদিম আহমেদ  তানভীর আহমেদ  ওয়াকাস বরকত  ক্রিস্টোফার কার্টার  বাবর হায়াত  নিজাকাত খান  আইজাজ খান  ওয়াকাস খান  আদিল মেহমুদ  কিঞ্চিৎ শাহ  নিনন্দ শাহ  আনশুমান রাথ  কোচ:  সাইমন কুক সুলতান আহমেদ (অধিঃ)  আমির কালিম  আকিব ইলিয়াস  আদনান ইলিয়াস  আমির আলী  মুনিস আনসারি  বিলাল খান  যতীন্দার সিং  অজয় লালচেতা  মেহরান খান  রাজেশ রণপুর  সুফিয়ান মাহমুদ  বৈভব ওয়াতেগাওকর  জিশান মাকসুদ  জিশান সিদ্দিকী  কোচ:  দিলীপ মেন্ডিস আমজাদ জাভেদ (অধিঃ)  স্বপ্নীল পাতিল (সহঃ অধিঃ, অধিঃ)  আহমেদ রাজা  ফাহাদ তারিক  ফারহান আহমেদ  মোহাম্মদ নাভিদ  মোহাম্মদ শাহজাদ  মোহাম্মদ উসমান  মুহাম্মদ কালিম  কাদির আহমেদ  রোহান মুস্তাফা  সাকলাইন হায়দার  সাইমন আনোয়ার  উসমান মুশতাক  জহির মাকসুদ  কোচ:  আকিব জাভেদ   দলীয় অবস্থান    খেলা    তথ্যসূত্র   বিষয়শ্রেণী:এশিয়া কাপ বিষয়শ্রেণী:২০১৫-১৬ আন্তর্জাতিক ক্রিকেট প্রতিযোগিতা বিষয়শ্রেণী:২০১৬-এ বাংলাদেশী ক্রিকেট বিষয়শ্রেণী:বাংলাদেশে আন্তর্জাতিক ক্রিকেট প্রতিযোগিতা
আদি খ্রিস্টধর্ম বা আদি মণ্ডলী বা প্যালিও-খ্রিস্টধর্ম নিকিয়ার প্রথম পরিষদ পর্যন্ত খ্রিস্টধর্মের ঐতিহাসিক যুগকে বর্ণনা করে। ঐতিহাসিক পূর্ব-ভূমধ্যসাগরীয় অঞ্চল থেকে, রোমান সাম্রাজ্য জুড়ে এবং এর বাইরেও খ্রিস্টধর্ম ছড়িয়ে পড়ে। অগ্রগতিটি পূর্ব ভূমধ্যসাগর জুড়ে পবিত্র ভূমি ও ইহুদি প্রবাসীদের মধ্যে প্রতিষ্ঠিত ইহুদি কেন্দ্রগুলির সাথে যুক্ত ছিল৷ খ্রিস্টধর্মের প্রথম অনুসারীরা ছিলেন ইহুদিরা যারা খ্রিস্টধর্মে ধর্মান্তরিত হয়েছিল, অর্থাৎ ইহুদি খ্রিস্টান, সেইসাথে ফিনিশীয়, অর্থাৎ লেবানীয় খ্রিস্টানরা। আদি খ্রিস্টধর্মে প্রেরিত যুগ রয়েছে এবং এর পরে পিতৃতান্ত্রিক যুগ রয়েছ।  আদি খ্রিস্টানরা যিশুর এক বা একাধিক প্রেরিত দ্বারা প্রতিষ্ঠিত হয়েছে, যারা যিশুর ক্রুশবিদ্ধ হওয়ার কিছু পরে জেরুজালেম থেকে বিচ্ছুরিত হয়েছিল। তারা গির্জায় জড়ো হতো,Paul, for example, greets a house church in Romans16:5. বর্তমানে যেগুলো সমাবেশ বা মণ্ডলী নামে পরিচিত।.Bauer lexicon, the most highly respected dictionaries of Biblical Greek  অনেক আদি খ্রিস্টান ছিলেন বণিক এবং অন্যান্য যাদের এশিয়া মাইনর, আরব উপদ্বীপ, বলকান অঞ্চল, মধ্যপ্রাচ্য, উত্তর আফ্রিকা ও অন্যান্য অঞ্চলে ভ্রমণের বাস্তব কারণ ছিল। ১০০ সালের মধ্যে ৪০ টিরও বেশি সম্প্রদায় প্রতিষ্ঠিত হয়েছিল, অনেকগুলো আনাতোলিয়া (এশিয়া মাইনর)তে, যেমন এশিয়ার সাতটি মণ্ডলী। প্রথম শতাব্দীর শেষের দিকে, খ্রিস্টধর্ম রোম, ইথিওপিয়া, আলেকজান্দ্রিয়া, সিরিয়া, আর্মেনিয়া ও গ্রিসে ছড়িয়ে পড়েছিল, যা শেষ পর্যন্ত সারা বিশ্বে খ্রিস্টধর্মের ব্যাপক বিস্তারের ভিত্তি হিসেবে কাজ করে।   তথ্যসূত্র    উৎস         Dunn, James D.G. Jews and Christians: The Parting of the Ways, AD 70 to 135. pp 33–34. Wm. B. Eerdmans Publishing (1999). .                           আরও পড়ুন   Pelikan, Jaroslav Jan. The Christian Tradition: The Emergence of the Catholic Tradition (100–600). University of Chicago Press (1975). .  Stark, Rodney.The Rise of Christianity. HarperCollins Pbk. Ed edition 1997.   Taylor, Joan E. Christians and the Holy Places: The Myth of Jewish-Christian Origins. Oxford University Press (1993). .  Thiede, Carsten Peter. The Dead Sea Scrolls and the Jewish Origins of Christianity. Palgrabe Macmillan (2003). .  বহিঃসংযোগ    Early Christians (archived 1 September 2014)  PBS Frontline: The First Christians  First Christians and Rome  Cave in Jordan Said to Have Been Used by Early Christians Biblical Archaeology Review (archived 7 January 2010)  বিষয়শ্রেণী:খ্রিস্টধর্মের ইতিহাস বিষয়শ্রেণী:সময়কাল অনুযায়ী খ্রিস্টধর্মের ইতিহাস বিষয়শ্রেণী:প্রাচীন খ্রিস্টধর্ম
বসন্তপুর মাধ্যমিক বিদ্যালয় ঝিনাইদহ জেলার শৈলকূপা উপজেলার ত্রিবেনী ইউনিয়নের একটি খ্যাতিসম্পন্ন বিদ্যালয়।  ফলাফলের দিক দিয়ে বিদ্যালয়টি প্রায়ই শৈলকুপা উপজেলার মধ্য প্রথম, দ্বিতীয় বা তৃতীয় স্থান দখল করে থাকে।   ইতিহাস  এটি ১৯৪৮ সালে এই গ্রামের মৌলভি মুহাম্মাদ তোফায়েল উদ্দিন কর্তৃক প্রতিষ্ঠিত হয়েছিলো।   অবস্থান  বিদ্যালয়টি ইসলামী বিশ্ববিদ্যালয়ের ১ কিলোমিটার দূরে নিকটস্থ একটি বিদ্যালয়। বিদ্যালয়টি কুষ্টিয়া-ঝিনাইদহ মহাসড়কের নিকট শেখপাড়ার অদূরে মাসুমবাজার নামক স্থানে অবস্থিত।   তথ্যসূত্র   বিষয়শ্রেণী:১৯৪৮-এ পূর্ব পাকিস্তানে প্রতিষ্ঠিত বিষয়শ্রেণী:ঝিনাইদহ জেলার বিদ্যালয় বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান
মানিকজোড় একদল বিশালাকায় লম্বা পদযুক্ত পানিকাটা পাখি যাদের সবার ভারি, শক্ত ও মোটা চঞ্চু রয়েছে। এসব পাখিদের সবাই সাইকোনিডি গোত্রের অন্তর্গত। সাইকোনিডি গোত্রটি সাইকোনিফর্মিস বর্গের অন্তর্ভুক্ত একমাত্র গোত্র। অ্যান্টার্কটিকা ছাড়া পৃথিবীর সর্বত্রই এদের দেখা যায়।   Systematics   জীবিত মানিকজোড়সমূহ   Genus Mycteria  দুধসাদা মানিকজোড়, Mycteria cinerea  হলদেঠুঁটি মানিকজোড়, Mycteria ibis  রাঙা মানিকজোড়, Mycteria leucocephala  কেঠো মানিকজোড়, Mycteria americana  Genus Anastomus  এশীয় শামুকখোল, Anastomus oscitans  আফ্রিকান শামুকখোল, Anastomus lamelligerus  Genus Ciconia  আব্দিমের মানিকজোড়, Ciconia abdimii  ধলাগলা মানিকজোড়, Ciconia episcopus  স্টর্মের মানিকজোড়, Ciconia stormi  মাগুয়ারি মানিকজোড়, Ciconia maguari  উদয়ী মানিকজোড়, Ciconia boyciana (formerly in C. ciconia)  ধলা মানিকজোড়, Ciconia ciconia  কালো মানিকজোড়, Ciconia nigra  Genus Ephippiorhynchus  কালাগলা মানিকজোড়, Ephippiorhynchus asiaticus  গোদাঠুঁটি মানিকজোড়, Ephippiorhynchus senegalensis  Genus Jabiru  জ্যাবিরু, Jabiru mycteria  Genus Leptoptilos  মদনটাক, Leptoptilos javanicus  হাড়গিলা, Leptoptilos dubius  ম্যারাবু মদনটাক, Leptoptilos crumeniferus   ফসিল মানিকজোড়সমূহ    আরও পড়ুন   Friedwald, Will & Beck, Jerry (1981): The Warner Brothers Cartoons. Scarecrow Press Inc., Metuchen, N.J..    বহিঃসংযোগ   Scott MacDonald, "The Stork" emblematic uses  মানিকজোড়  Image documentation  Stork videos on the Internet Bird Collection       বিষয়শ্রেণী:শ্রেণিবিন্যাস অনুযায়ী পাখি বিষয়শ্রেণী:সাধারণ নাম অনুযায়ী পাখি বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা বিষয়শ্রেণী:সাইকোনিডি
জতুগৃহ হল তপন সিংহ পরিচালিত ১৯৬৪ সালের বাংলা ভাষার ভারতীয় চলচ্চিত্র। সুবোধ ঘোষের জতুগৃহ উপন্যাসের অবলম্বনে এই চলচ্চিত্রটি নির্মিত হয়। উত্তম কুমার ফিল্মস প্রাঃ লিঃ ব্যানারে চলচ্চিত্রটি প্রযোজনা করেন উত্তম কুমার। এই চলচ্চিত্রটি সংগীত পরিচালনা করেছিলেন আশিস খাঁ। এই কাহিনীর ভিত্তিতে গুলজার পরিচালিত ১৯৮৭ সালে পুনর্নির্মিত হয় ইজাজাত ছবি। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, বিকাশ রায় ও  অনিল চট্টোপাধ্যায়।  চলচ্চিত্রটি ১৯৬৪ সালের ২০ শে মার্চ মুক্তি পায়। এটি ১১তম জাতীয় চলচ্চিত্র পুরস্কারে তৃতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য যোগ্যতার সনদ ও ২৮তম বাংলা চলচ্চিত্র সাংবাদিক সমিতি পুরস্কারে ৬ষ্ঠ শ্রেষ্ঠ ভারতীয় চলচ্চিত্র বিভাগে পুরস্কার অর্জন করে।  কাহিনী শতদল রেল দিয়ে কলকাতা যাওয়ার সময় রাজপুর স্টেশনে দীর্ঘ সময় পর মাধুরীর সাথে দেখা হয় এবং তাদের গল্পটি ধারাবাহিক ফ্ল্যাশব্যাকের মাধ্যমে বর্ণিত হয়। তারা আসলে সুখী-বিবাহিত দম্পতি ছিল। শতদল একজন সফল অধ্যাপক ছিলেন এবং তাঁর স্ত্রী মাধুরীর সাথে সাত বছর সংসার করেন। কিন্তু দিন-দিন তাদের ভালবাসা কমতে থাকে। এটা উভয়েই বুঝতে পেরে অবশেষে এই দম্পতি ব্রেক আপ করার সিদ্ধান্ত নেয়। পাঁচ বছর পর তারা যখন স্টেশনে মিলিত হয়, তখন তারা বুঝতে পারে যে তাদের একে অপরের প্রতি ভালবাসা মারা যায়নি। একজন অপরজনের প্রতি আবেগী ও সংবেদনশীল হয়ে উঠে।  অভিনয়শিল্পীদল  পুরস্কার  বছর পুরস্কার বিভাগ মনোনীত ফলাফল  ১৯৬৪ ১১তম জাতীয় চলচ্চিত্র পুরস্কার তৃতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য যোগ্যতার সনদ তপন সিংহ, উত্তম কুমার   ১৯৬৫ ২৮তম বাংলা চলচ্চিত্র সাংবাদিক সমিতি পুরস্কার ৬ষ্ঠ শ্রেষ্ঠ ভারতীয় চলচ্চিত্র জতুগৃহ    তথ্যসূত্র  বহিঃসংযোগ    বিষয়শ্রেণী:১৯৬৪-এর চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:তপন সিংহ পরিচালিত চলচ্চিত্র বিষয়শ্রেণী:তপন সিংহের চিত্রনাট্য সংবলিত চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বাক্তা ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার অন্তর্গত একটি ইউনিয়ন।   অবস্থান ও সীমানা  উত্তর সীমানা ২নং পুটিজানা ইউনিয়নের সরাতিয়া কালারচর  গ্রাম এবং, ফুলবাড়ীয়া পৌরসভার ভালুকজান ৬ নং ওয়ার্ড এবং ৩ নং কুসমাইল ইউনিয়নের কুসমাইল গ্রাম অবস্থিত, দক্ষিণ ১০নং ইউনিয়নের কালাদহ গ্রাম ও পশ্চিম ১ নং নাওগাঁও ইউনিয়ন।   ইতিহাস    প্রশাসনিক এলাকা     আয়তন ও জনসংখ্যা     শিক্ষা  শিক্ষা প্রতিষ্ঠান বাকতা উচ্চ বিদ্যালয়, দক্ষিণপাড়া সরকারি প্রাথমিক বিদ্যালয়, কাঁচিচূড়া সরকারি প্রাথমিক বিদ্যালয়   দর্শনীয় স্থান    কৈয়ারচালা ভালুকজান চাঁদপুর ঈদগাহ মাঠ   ২০০ বছরের পুরোনো ছাপ মন্ডল বাড়ী জামে মসজিদ।   উল্লেখযোগ্য ব্যক্তিত্ব     জনপ্রতিনিধি  বর্তমান চেয়ারম্যান- ফজলুল হক (মাখন) +প্রাক্তন চেয়ারম্যানগণের তালিকাক্রমিকনামমেয়াদ০১সাবেদ আলী২৬ বছর ০২জলিল খাঁন৫ বছর০৩হাবিবুর রহমান খাঁন৫ বছর০৪(কমরেড) রিয়াজ উদ্দিন৫ বছর০৫আব্দুর রশিদ বি এ৯ বছর০৬তাছির উদ্দিন আকন্দ৫ বছর০৭ফজলুল হক মাখন বর্তমান    আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ফুলবাড়ীয়া উপজেলার ইউনিয়ন
উকবা ইবনে আবু মুয়াত (; মৃত্যু ৬২৪) ইসলামের অন্যতম প্রধান বিরোধী ছিলেন। তিনি ছিলেন কুরাইশ নেতা এবং কুরাইশ গোত্রের বনু আবদ শামস বংশের সদস্য।   পরিবার   বংশপরিচয়  উকবা হলেন আবু মুয়াত ইবনে আবু আমর ইবনে উমাইয়া ইবনে আবদ শামস এবং বানু আমিরের শায়মা বিনতে আবদ-আল-উযযার ছেলে। আবু মু‘আতের মা ছিলেন বনু আমিরের খাবশা বিনতে আবদ-আল-মানাত। উকবার চাচী সাফিয়া বিনতে আবি আমর আবু সুফিয়ানকে বিয়ে করেছিলো।  সাংসারিক জীবন  তিনি আবদ শামস বংশের সদস্য এবং আফফান ইবনে আবু আল-আস -এর বিধবা স্ত্রী আরওয়া বিনতে কুরাইজকে বিয়ে করেছিলেন। উকবা ও আরওয়ার ছয়টি সন্তান ছিল: ওয়ালিদ, আম্মারা, খালিদ, উম্মে কুলসুম, উম্মে হাকিম এবং হিন্দ। তার সব সন্তানই মুসলমান হয়েছিল। Muhammad ibn Saad. Kitab al-Tabaqat al-Kabir Volume 8. Translated by Bewley, A. (1995). The Women of Madina. London: Ta-Ha Publishers.   মুহাম্মদের বিরোধিতা করার ক্ষেত্রে উকবার ভূমিকা  উকবা ছিলেন মুহাম্মদের প্রতিবেশীদের একজন। তবুও একেশ্বরবাদ প্রচার করায় তিনি মুহাম্মদকে মৌখিক এবং শারীরিকভাবে লাঞ্ছিত করেছিলেন।Sahih Bukhari: Volume 6, Book 60, Number 339 পরে মক্কায় প্রচার করার সময় তিনি মুহাম্মদকে অবিরত বিদ্রূপও করতেন। একবার, মুহাম্মদ যখন কাবার আঙ্গিনায় নামাজ পড়ছিলো, তখন উকবা সেখানে জড়ো হওয়া অন্যান্য কুরাইশ নেতার পরামর্শে জবাই করা উটের (অন্ত্র, রক্ত, গোবর ইত্যাদি) বর্জ্য নিয়ে এসে তা সিজদায় থাকাকালীন মুহাম্মদের পিঠে রাখেন। ওজনের কারণে তিনি সে অবস্থানে থেকে গিয়েছিলেন এবং তাঁর মেয়ে এসে এটিকে অপসারণ না করা পর্যন্ত সেজদা থেকে মাথা তুলতে পারেননি।Sahih Bukhari: Volume 1, Book 9, Number 499 অন্য একটি অনুষ্ঠানে, উকবা তার বন্ধু উবে ইবনে খালাফকে প্ররোচিত করে মুহাম্মদের মুখে থুতু ফেলায়। ইসলামী ইতিহাস অনুসারে, কুরআনের আয়াত  মুহাম্মদের কাছে উকবা ও উবাই সম্পর্কে ঐ মুহুর্তেই অবতীর্ণ হয়েছিল।Ibn Ishaq, Sirat Rasul Allah (The Life of Muhammad), A. Guillaume, tr. (New York: Oxford University Press, 1980), pp. 164–165.  মৃত্যু  সহীহ বুখারী এবং ইবনে সাদের জীবনীসংগঠনের বর্ণনা 'তাবকাত আল-কুবরা'র মতো অসংখ্য খাঁটি ও বিশ্বাসযোগ্য তথ্য অনুসারে, উকবা বদরের যুদ্ধের সময় যুদ্ধের ময়দানে মারা গিয়েছিলেন এবং কুরাইশ নেতাদের মধ্যে ছিলেন যাদের লাশ একটি গর্তে দাফন করা হয়েছিল।Sahih Bukhari: Volume 1, Book 4, Number 241Al Tabaqat-al-Kubra, Muhammad Ibn Sa'd, Volume 2, p.260, ghazwatul Badr, Darul Ihya'it-Turathil-'Arabi, Beirut, Lebanon, First Edition, (1996) তবে ইবনে হিশামের জীবনী অনুসারে, মুহাম্মদের আদেশে উকবাকে বদরের যুদ্ধের পরে বন্দী হিসাবে আসিম বিন সাবিত মৃত্যুদন্ড কার্যকর করেছিলেন।Ibn Ishaq, Sirat Rasul Allah (The Life of Muhammad), A. Guillaume, tr. (New York: Oxford University Press, 1980), p. 308.Gabriel Said Reynolds, The Emergence of Islam (Minneapolis: Fortress Press, 2012), p. 39. মুসলিম পণ্ডিত সাফিউর রহমান আল-মোবারকপুরীর মতে, বদরের যুদ্ধের পরে নাদর বিন হারিস এবং ‘উকবা ইবনে আব মুয়াত নামে দুজন বন্দীকে আলি শিরশ্ছেদ করেছিল। মোবারকপুরী উল্লেখ করেছেন যে শিরশ্ছেদ করা সম্পর্কে এই ঘটনাটি সুনান আবু দাউদ নং ২৬৮৬ ও আনওয়াল মা'বুদ ৩/১২ তেও উল্লেখ করা হয়েছে।Mubarakpuri, The Sealed Nectar (Free Version), p. 129   তথ্যসূত্র   বিষয়শ্রেণী:সাহাবীর পূর্বপুরুষ বিষয়শ্রেণী:মুহাম্মাদের বিরুদ্ধ ব্যক্তি বিষয়শ্রেণী:জাহেলি ব্যক্তি বিষয়শ্রেণী:৬২৪-এ মৃত্যু বিষয়শ্রেণী:বনু উমাইয়া
চট্টগ্রাম জেনারেল হাসপাতাল (চট্টগ্রাম ২৫০ শয্যাবিশিষ্ট জেনারেল হাসপাতাল নামেও পরিচিত) বাংলাদেশের চট্টগ্রামে অবস্থিত একটি সরকারী হাসপাতাল। এটিতে আড়াইশ শয্যার সুবিধা রয়েছে। ১৯৫৯ সাল থেকে এটি চট্টগ্রাম মেডিকেল কলেজ অনুমোদিত একটি হাসপাতাল। এই হাসপাতালের রঙমহল পাহাড়ে চট্টগ্রাম সিভিল সার্জনের কার্যালয় অবস্থিত।   ইতিহাস  ১৮৪০ সালে এটি একটি ডিসপেনসারি হিসাবে কার্যক্রম শুরু করে এবং পরে ১৯০১ সালে তা উন্নয়ন করে চট্টগ্রাম মহানগরের আন্দরকিল্লা মৌজার রঙমহল পাহাড়ের শীর্ষে এটিকে একটি হাসপাতালে হিসেবে প্রতিষ্ঠিত করা হয়। রঙমহল পাহাড়টি ঐতিহাসিকভাবে আরাকানী দুর্গের অংশ হিসাবে খ্যাতিযুক্ত ছিল, যা ১৬৬৬ সালে মুগল নৌবাহিনীর আক্রমণে পুড়ে ধ্বংসস্তূপে পরিণত হয়।  ১৯৮৭ সালে হাসপাতালটিকে ৮০ শয্যায় রূপান্তরিত করা হয় ও পরে ১৫০ শয্যায় উন্নীত করা হয়। ২০১২ সালে ১০০ শয্যা বাড়িয়ে হাসপাতালটিকে ২৫০ শয্যাবিশিষ্ট করা হয় যা প্রধানমন্ত্রী শেখ হাসিনা আনুষ্ঠানিক উদ্বোধন করেছিলেন।  মূল হাসপাতাল ভবনটি দুই তলা, এর উত্তর ফ্যাসাদের মাঝ বরাবর অর্ধ-অষ্টালক বিশিষ্ট একটি গম্বুজের ভেতর একটি পেঁচানো সিঁড়ি আছে।  চিত্রশালা  তথ্যসূত্র  বহিঃসংযোগ     বিষয়শ্রেণী:চট্টগ্রামের হাসপাতাল বিষয়শ্রেণী:১৮৪০-এ এশিয়ায় প্রতিষ্ঠিত বিষয়শ্রেণী:১৮৪০-এ সম্পন্ন হাসপাতাল ভবন বিষয়শ্রেণী:১৮৪০-এ প্রতিষ্ঠিত হাসপাতাল বিষয়শ্রেণী:বাংলাদেশের সরকারি হাসপাতাল
জন উইক: চ্যাপ্টার ৪ (এছাড়াও জন উইক ৪ নামেও পরিচিত) হল একটি আমেরিকান নিও-নয়ার অ্যাকশন থ্রিলার ফিল্ম যা ২০১৯-এর জন উইক: চ্যাপ্টার ৩ – প্যারাবেলামের সরাসরি সিক্যুয়েল হিসেবে কাজ করছে, সেইসাথে জন চতুর্থ কিস্তি জন উইক ফিল্ম সিরিজ। শায় হ্যাটেন এবং মাইকেল ফিঞ্চের সহ-লেখিত একটি স্ক্রিপ্ট সহ চ্যাড স্ট্যাহেলস্কি দ্বারা পরিচালিত, এবং ডেরেক কোলস্টাড-এর দ্বারা নির্মিত চরিত্রগুলির উপর ভিত্তি করে, এটি স্টাহেলস্কি, ব্যাসিল ইওয়ানিক এবং এরিকা লি দ্বারা প্রযোজনা করা হয়েছে।  টাইটেল ক্যারেক্টার হিসেবে ফিরে আসছেন কিয়ানু রিভস, বিল স্কারসগার্ড অভিনীত, ছবিটি প্রযোজনা করেছে থান্ডার রোড পিকচার্স এবং ৮৭ নর্থ প্রোডাকশন।   অভিনয়ে   কিয়ানু রিভস - জন উইক হিসেবে।  লরেন্স ফিশবার্ন দ্য বাউরি কিং হিসেবে   ইয়ান ম্যাকশেন উইনস্টন হিসাবে, কন্টিনেন্টাল হোটেলের ম্যানেজার  ল্যান্স রেড্ডিক, চারন কনসি হিসাবে নিউইয়র্কের কন্টিনেন্টাল হোটেলে উপস্থিত হন।   রিনা সাওয়ায়ামা আকিরা হিসেবে  এছাড়াও,ডনি ইয়েন, শামির অ্যান্ডারসন, বিল স্কারসগার্ড, হিরোইউকি সানাদা, স্কট অ্যাডকিন্স, অভিনয় করেছেন।  নির্মাণ   উন্নয়ন   চিত্রগ্রহণ    মুক্তি  জন উইক:চ্যাপ্টার ৪ ২৪ মার্চ,২০২৩-এ মুক্তি পায়। লায়ন্সগেট প্যারাবেলামের উদ্বোধনী সপ্তাহে ২১ মে,২০২১ তারিখে নির্ধারিত মুক্তির তারিখ সহ চলচ্চিত্রটি আনুষ্ঠানিকভাবে ঘোষণা করেছিল। ফিল্মটির মুক্তির তারিখটি ২৭ মে,২০২২-এ বিলম্বিত হয়েছিল কোভিড-১৯ মহামারি।   তথ্যসূত্র   বিষয়শ্রেণী:মার্কিন চলচ্চিত্র বিষয়শ্রেণী:২০২৩-এর চলচ্চিত্র বিষয়শ্রেণী:কিয়ানু রিভস অভিনীত চলচ্চিত্র বিষয়শ্রেণী:মার্কিন অপরাধ চলচ্চিত্র বিষয়শ্রেণী:মার্কিন মারপিটধর্মী চলচ্চিত্র বিষয়শ্রেণী:জন উইক (ফ্র্যাঞ্চাইজ) বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২৩-এর অ্যাকশন থ্রিলার চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:কোভিড-১৯ মহামারির কারণে স্থগিত চলচ্চিত্র বিষয়শ্রেণী:বার্লিনের পটভূমিতে চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:জাপানের পটভূমিতে চলচ্চিত্র বিষয়শ্রেণী:বার্লিনে ধারণকৃত চলচ্চিত্র বিষয়শ্রেণী:জর্ডানে ধারণকৃত চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:প্যারিসে ধারণকৃত চলচ্চিত্র বিষয়শ্রেণী:সামিট এন্টারটেইনমেন্টের চলচ্চিত্র বিষয়শ্রেণী:২০১৫-এর পটভূমিতে চলচ্চিত্র
অপারেশন পরাক্রম পদক ভারত সরকার প্রদত্ত একটি সামরিক পুরস্কার। ১৩ ডিসেম্বর ২০০১ হতে ১০ জুন, ২০০২ সময়কালে ভারত ও পাকিস্তানের কারগিল সীমান্তে নিয়ন্ত্রণ রেখা বরাবর দুই দেশই সামরিক অবস্থান নেয়। ভারত এই অভিযানকে 'অপারেশন পরাক্রম' নামে অভিহিত করে। এই অপারেশনে পরাক্রমে সশস্ত্র বাহিনীর সদস্য ও বেসামরিক নাগরিকদের সেবার স্বীকৃতিস্বরূপ পদকটি প্রদান করা হয়। ভারতীয় সেনাবাহিনীর পদাতিক দল, সহায়ক ও সংরক্ষিত বাহিনী, নার্সিং অফিসার এবং নার্সিং সেবার অন্যান্য সদস্য এবং আইনত গঠন করা অন্যান্য সশস্ত্র বাহিনী সহ যারা এই অভিযানের সাথে জড়িত ছিলেন, তাদের এই পদক দেওয়া হয়েছিল।   ইতিহাস  ২০০১ সালের ১৩ ডিসেম্বর ভারতের রাষ্ট্রপতি অপারেশন পরাক্রমে জড়িত ও সেবা প্রদানকারী সকলকে তাদের কাজের স্বীকৃতি সরূপ পুরস্কৃত করার জন্য এই বিশেষ পদক প্রদানের ঘোষণা দেন।   নকশা  পদকটি গোলাকৃতির, তামা ও নিকেলের সংকর ধাতুতে তৈরী। পদকের মূল চাকতি ৩৫ মিলিমিটার ব্যাসের এবং একটি সমান্তরাল বারের সাথে সংযুক্ত। চাকতির সম্মুখাংশে ভারতের মানচিত্র এবং 'অপারেশন পরাক্রম' শব্দযুগল ইংরেজি ও হিন্দি ভাষায় খোদাই করে বসানো। পশ্চাতে একটি বৃত্তের ভিতরে ভারতের জাতীয় প্রতীক অঙ্কিত।  পদকের ফিতাটি দৈর্ঘ্যে ৩২ মিলিমিটার, ফিতার ডান হতে বাম দিকে সমান ভাবে নীল, জলপাই সবুজ ও বালুকা রং বিস্তৃত। নীল ও জলপাই সবুজ রঙের মাঝে ২ মিলিমিটার অংশ সাদা এবং জলপাই সবুজ ও বালুকা রঙের মাঝে ২ মিলিমিটার অংশ লাল রঙ দিয়ে পৃথককৃত।   তথ্যসূত্র   বিষয়শ্রেণী:ভারতের সামরিক পুরস্কার ও সম্মাননা বিষয়শ্রেণী:পরম বিশিষ্ট সেবা পদক প্রাপক